hotchpotch/miracl-hf-unified huggingface dataset:
ব্ল্যাক ভেইল ব্রাইডস
ব্ল্যাক ভেইল ব্রাইডস মূলতঃ হলিউড ভিত্তিক আমেরিকান রক ব্যান্ড। ২০০৬ সালে মার্কিন যুক্তরাষ্ট্রের ওহাইও অঙ্গরাস্ট্রে এই ব্যান্ডের জন্ম। ব্ল্যাক ভেইল ব্রাইডসএর সদস্যরা নিজেদের কালো মেকআপ,বডি পেইন্টিং, লম্বা চুল ও কালো রঙের আঁটসাঁট পোশাকের জন্য আলাদাভাবে পরিচিত। তাঁদের এই বেশভূষা আরেকটি জনপ্রিয় ব্যান্ড কিস(KISS) এবং ১৯৮০ এর অন্যান্য গ্লাম মেটাল ব্যান্ড থেকে অনুপ্রাণিত।
এন্ডি বিরস্যাক (Andy Biersack) এর হাত ধরে ২০০৬ সালে ব্ল্যাক ভেইল ব্রাইডসের সূচনা হয়। ব্যান্ডটির নামকরণের ব্যাপারে এন্ডি জানান যে, রোমান ক্যাথলিক হতে অনুপ্রাণিত হয়ে তাঁদের গানের দলের নামকরণ করা হয়েছে। ব্যান্ডটি গড়ে তোলার কিছুদিন পরেই এন্ডি ওহাইও থেকে চলে আসে। ২০০৯ খ্রিস্টাব্দের সেপ্টেম্বরে একই নামে আরেকটি গানের দল গঠন করে এবং স্ট্যানবাই রেকর্ডস (StanBy Records) এর সাথে চুক্তিবদ্ধ হয়। ২০০৯ খ্রিস্টাব্দেই দলটি তাঁদের প্রথম ইউএস ট্যুর অন লেদার উয়িংস সম্পন্ন করে। 
২০১০ খ্রিস্টাব্দের ২০শে জুলাই ব্ল্যাক ভেইল ব্রাইডস এর প্রথম অ্যালবাম বাজারে আসে। প্রথম সপ্তাহেই এলবামটির ১০,০০০ কপি বিক্রি হয় এবং বিলবোর্ড টপ ২০০ চার্টে ৩৬ তম স্থান দখল করে। একই সময়ে অ্যালবামটি বিলবোর্ড ইন্ডিপেন্ডেন্ট চার্ট এ প্রথম স্থান অধিকার করে রাখে।
ব্ল্যাক ভেইল ব্রাইডস এর গীতিকথা মূলতঃ সেই সকল মানুষদের লক্ষ্য করে, যারা নিজেদেরকে সমাজচ্যুত বলে ভাবে। এই ব্যাপারে দলটির বেইস গীটারিস্ট একটি ইন্টারভিউয়ে বলেন,
We carry a message of believing in yourself and letting no one tell you otherwise. We stand up for the underdog and the disenfranchised. Anything strange, odd, or unique… we embrace that. So basically standing up for yourself; have fun and live your life how you choose. You only have one life, make the most of it
সোনালী একাসিয়া
সোনালী একাসিয়া বা সোনালী আকাশমনি (), (দ্বিপদ নাম: Acacia pycnantha), হচ্ছে Mimosaceae পরিবারের একটি উদ্ভিদ। এই ফুলটিকে অস্ট্রলিয়ার জাতীয় ফুল হিসেবে ভূষিত করা হয় ১৯৮৮ সালে। এর দ্রুত বংশবৃদ্ধি ও প্রসার হওয়ায় এটা অনেক দেশে আগাছা ও আগ্রাসী প্রজাতি হিসেবে পরিগণিত।
রাজকাহিনী (চলচ্চিত্র)
রাজকাহিনী বিখ্যাত পরিচালক সৃজিত মুখোপাধ্যায় পরিচালিত একটি বাংলা চলচ্চিত্র। ১৯৪৭ সালে দেশভাগের প্রেক্ষাপটে নির্মানাধীন এ চলচ্চিত্রে একঝাঁক অভিনেতা-অভিনেত্রী অভিনয় করেছেন। ঋতুপর্ণা সেনগুপ্ত, জয়া আহসান, পার্ণো মিত্র, প্রিয়াঙ্কা সরকার, সোহিনী সরকার, সায়নী ঘোষ, ঋধিমা ঘোষ, দিতিপ্রিয়া রায়, এনা সাহা, কৌশিক সেন, আবীর চট্টোপাধ্যায়, যীশু সেনগুপ্ত, নাইজেল আকারা, কাঞ্চন মল্লিক, রুদ্রনীল ঘোষ, রজতাভ দত্ত, শাশ্বত চট্টোপাধ্যায়, বিশ্বজিৎ চক্রবর্তী সহ আরো অনেকে অভিনয় করেছেন এই চলচ্চিত্রে। বাংলাদেশের প্রখ্যাত অভিনেত্রী জয়া আহসান এই চলচ্চিত্রে অভিনয় করেছেন। ২০১৫ সালের ৮ই মার্চ এই "রাজকাহিনী"র প্রথম লুক দেখানো হয়। ২০১৫ সালের ১৬ই অক্টোবর এই চলচ্চিত্রটি মুক্তি পায় পায়। এই সিনেমার অনুকরনে হিন্দিতে বেগম জান চলচ্চিত্রটি ২০১৭ সালে মুক্তি পায়। সেই ছবিটিরও পরিচালক ছিলেন সৃজিত মুখার্জী।
চলচ্চিত্রটি বাংলাদেশেও মুক্তি দেয়া হতে পারে।
১৯৪৭ সালে দেশভাগের কাহিনী নিয়েই গড়ে উঠেছে "রাজকাহিনী" চলচ্চিত্র।
র‌্যাডক্লিফ লাইন এ উপমহাদেশকে বিভক্ত করে। এ উপমহাদেশের সংস্কৃতি ও মানুষকেও সে লাইন ভাগ করে ফেলে। সেই রেখাটি ভাগ করতে চায় একটি বাড়িকে, যে বাড়ির বাসিন্দা পতিতারা। এই বিভাজনের বিরুদ্ধে তাদের কত্রী "বেগম জানের" (ঋতুপর্ণা সেনগুপ্ত) নেতৃত্বে তারা এই অবিচারের বিরুদ্ধে ঝাঁপিয়ে পড়ে।"রাজকাহিনী"কে পরিচালক তার জীবনের সেরা চলচ্চিত্র হিসেবে অভিহিত করেছেন। এই চলচ্চিত্রের দৃশ্যায়ণ আর প্রযোজনা নিয়ে অনেক গবেষণা করে এগোতে হয়েছে। কারণ দেশভাগের সময়টা ফুটিয়ে তোলার জন্য ঐ সময়ের পোশাক-পরিচ্ছদ নিয়েই কাজ করতে হয়েছে।
চলচ্চিত্রটিতে মোট পশ্চিমবঙ্গের চলচ্চিত্র জগতের অভিনেতা-অভিনেত্রীদের অনেকেই অভিনয় করেছে। সেইসাথে বাংলাদেশ থেকে জয়া আহসানকেও এই চলচ্চিত্রে অভিনয় করছেন।
সুপ্রিয়া দেবীর অভিনয় করবার কথা থাকলেও অসুস্থতার কারণে সেই স্থানে লিলি চক্রবর্তী আসেন।
প্রধানত পশ্চিমবঙ্গেই এই চলচ্চিত্রের দৃশ্যায়ণ হয়। এছাড়াও অন্যান্য কিছু স্থানেও প্রয়োজনানুযায়ী এর দৃশ্যায়ণ করা হয়।
২০১৬ সালে ভিশেষ ফিল্মস সৃজিত মুখোপাধ্যায়কে পরিচালক রেখে "বেগমজান" নামে রাজকাহিনীর পুনঃনির্মাণের কাজ হাতে নেয়। ২০১৬-র জুন এর শুটিং শুরু হয় এবং ২০১৭-র মার্চে চলচ্চিত্রটির সম্ভাব্য মুক্তির পরিকল্পনা রয়েছে।
মুক্তি পাবার পর থেকেই সারা দেশজুড়ে এর সম্পর্কে নানা রকম মতামত আসে। বলিউডের খ্যাতনামা অভিনেত্রী বিদ্যা বালান বলেন, "আমি ‘রাজকাহিনী’ দেখে চমকে গিয়েছি। খুবই শক্তিশালী এবং অনন্য একটা ছবি। নিজের অভিজ্ঞতা থেকেই মনে হয়, যখন একটা ছবি সম্পর্কে মাথার মধ্যে ভাবনা আসতে থাকে, তখন সেই ছবিকে ঠিক হৃদয় দিয়ে অনুভব করতে পারি না। আবার যখন একটা ছবি হৃদয় ছুঁয়ে যায়, তখন মাথার মধ্যে ভাবনা চিন্তা বন্ধ হয়ে যায়! কিন্তু ‘রাজকাহিনী’ দেখার সময় আমার দুরকম অনুভূতিই হল৷" মহেশ ভাট এই চলচ্চিত্রটিকে ‘এই সময়ের জন্য সবচেয়ে যুক্তিসঙ্গত সিনেমা’ হিসেবে অভিহিত করেন।
সিডি চয়েজ
সিডি চয়েজ বাংলাদেশের একটি উল্লেখযোগ্য রেকর্ড লেবেল।। এই প্রতিষ্ঠানটি ক্যাসেট, সিডি, ভিসিডি, ডিভিডি প্রকাশনা, গান, নাটক, টেলিফিল্ম, সিনেমা, সুর করা, মিউজিক, মিউজিক রেকডিং এবং ভিডিও- নির্মাণ কারী প্রতিষ্ঠান।
২০১৬
২০১৬ (MMXVI)) একটি অধিবর্ষ যেটি শুক্রবার দিয়ে শুরু। গ্রেগরীয় বর্ষপঞ্জী অনুযায়ী, এটি কমন এরা এবং অ্যানো ডমিনির ২০১৬তম বছর; ৩য় সহস্রাব্দের ১৬তম বছর এবং ২১শ শতাব্দী; এবং ২০১০ দশক এর সপ্তম বছর।
২০১৮
২০১৮ (MMXVII) সালটি গ্রেগরিয়ান বর্ষপঞ্জীর সোমবার দিয়ে শুরু হওয়া একটি সাধারণ বছর, কমন এরা (সিই) ও "আন্ন দমিনাই" (এডি) এর ২০১৮তম বছর, ৩য় সহস্রাব্দের ১৮তম বছর; ২১শ শতাব্দীর ১৮তম বছর; ২০১০-এর দশকের নবম বছর।
২০১৯
২০১৯ (MMXIX)) একটি সাধারণ বছর যেটি মঙ্গলবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি কমন এরা এবং আন্ন দমিনাই-এর ২০১৯তম বছর; ৩য় সহস্রাব্দের ১৯তম বছর এবং ২১শ শতাব্দী; এবং ২০১০-এর দশকের দশম ও শেষ বছর।
বিশ্ব স্কাউট দিবস
স্কাউটিং আন্দোলনের প্রবক্তা লর্ড ব্যাডেন পাওয়েল ১৮৫৭ খ্রিস্টাব্দের ২২ ফেব্রুয়ারি জন্মগ্রহণ করেন এবং তাঁরই হাত ধরে ১৯০৭ খ্রিস্টাব্দে স্কাউটিং আন্দোলনের সূত্রপাত ঘটে। তাই ২২ ফেব্রুয়ারি দিনটিকে বিশ্বব্যাপী স্কাউট দিবস হিসেবে পালিত হয়।
ওপেন টি বায়োস্কোপ
ওপেন টি বায়োস্কোপ হল একটি আধুনিক বাংলা চলচ্চিত্র যেটি ২০১৫ সালের ১৫ জানুয়রি তারিখ মুক্তি পেয়েছিল। চলচ্চিত্রটি পরিচালনা করেছেন অনিন্দ্য চট্টোপাধ্যায়।এই ছবিটির কেন্দ্রস্থল হল উত্তর কলকাতা। পুরোনো দিনের পাড়া ফুটবলের সাথে আবেগ আর ছোটোবেলার প্রেম মিশিয়ে পরিচালক আমাদের অতীত কে মনে করিয়ে দিয়েছেন।অনায়াসে আমাদের কে টেনে নিয়ে গিয়েছেন আমাদের ছেলেবেলাতে।
গানগুলির সুর দিয়েছেন উপল সেনগুপ্ত. "বন্ধু চল" আর "সাইকেল থিম" গানদুটিতে সুর দিয়ছেন প্রখ্যাত সুরকার শান্তনু মৈত্র।
ক্যাং ব্যাউল
ক্যাং ব্যাউল (জন্ম আগষ্ট ৯, ১৯৯০) হলেন দক্ষিণ কোরীয় অভিনেত্রী। তিনি প্রথম অভিনয় করেন ২০০৮ এবং তিনি তার টেলিভিশন নাটক "মিস মামা মিয়ার" (২০১৫) প্রধান চরিত্রের জন্য পরিচিত।
মিস মাম্মা মিয়া
মিস মামা মিয়া হল দক্ষিণ কোরীয় রোমান্টিক ড্রামা।যেটির পরিচালনা করেন পার্ক সু জুং।ক্যাং ব্যাউল এই নাটকে প্রধান চরিত্রে অভিনয় করেন।এটি কেবিএস ড্রামায় প্রচারিত হয়।
লু ভিনসেন্ট
লু ভিনসেন্ট (জন্ম: ১১ নভেম্বর, ১৯৭৮) অকল্যান্ডের ওয়ার্কওর্থ এলাকায় জন্মগ্রহণকারী সাবেক নিউজিল্যান্ডীয় ক্রিকেটার ও ব্যাটসম্যান। নিউজিল্যান্ড ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। এছাড়াও নিউজিল্যান্ডের ঘরোয়া ক্রিকেটে অকল্যান্ড এবং ইংল্যান্ডের কাউন্টি ক্রিকেটে ওরচেস্টারশায়ার ও ল্যাঙ্কাশায়ার দলের সদস্য ছিলেন।
২০০১-০২ মৌসুমে পার্থের ওয়াকা গ্রাউন্ডে উদ্বোধনী ব্যাটসম্যান হিসেবে অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। প্রথম ইনিংসে ১০৪ রান ও দ্বিতীয় ইনিংসে ৫৪ রান তোলেন।
২০০৫-০৬ মৌসুমে হারারেতে জিম্বাবুয়ে ক্রিকেট দলের বিপক্ষে অনুষ্ঠিত একদিনের আন্তর্জাতিকে ১৭২ রান তোলেন। মাত্র ১২০ বলে ১৬ বাউন্ডারি ও ৯ ছক্কায় এ রান সংগ্রহ করেন। তার এ সংগ্রহ নিউজিল্যান্ডের একদিনের আন্তর্জাতিকের ইতিহাসে সর্বোচ্চ পর্যায়ে নিয়ে যায়। এরফলে তিনি ১৯৭৫ সালের ক্রিকেট বিশ্বকাপে গ্লেন টার্নারের পূর্ব আফ্রিকা দলের বিপক্ষে গড়া অপরাজিত ১৭১* রানের রেকর্ড ভঙ্গ করেন।
ক্যারিবিয় দ্বীপপুঞ্জে অনুষ্ঠিত ২০০৭ সালের ক্রিকেট বিশ্বকাপের খেলায় সেঞ্চুরি করেন। ২২ মার্চ, ২০০৭ তারিখে বিউসেজাউর স্টেডিয়ামে অনুষ্ঠিত খেলায় কানাডার বিপক্ষে ১১৭ বলে ১০১ রান তোলেন। তার এ ইনিংসে ৯ চার ও ১ ছক্কার মার ছিল। খেলায় তার দল জয়লাভ করে। পরবর্তীতে অনুশীলনী খেলায় শেন বন্ডের বলে তার কব্জিতে ফাটল ধরে। ফলে হামিশ মার্শালকে তার স্থলাভিষিক্ত করতে হয়।
ডিসেম্বর, ২০১৩ সালে আইসিসি'র দূর্নীতি বিরোধী ইউনিট (আকসু) তার বিরুদ্ধে পেশাদার ইন্ডিয়ান ক্রিকেট লীগ, ইসিবি ৪০, বাংলাদেশ প্রিমিয়ার লীগ ও চ্যাম্পিয়ন্স লীগ টুয়েন্টি২০ প্রতিযোগিতার বেশকিছুসংখ্যক খেলায় পাতানো খেলার অভিযোগ উত্থাপন করে। জুন, ২০১৪ সালে বাংলাদেশ ক্রিকেট বোর্ড কর্তৃপক্ষকে অবহিত না করার অভিযোগে তাকে দোষী সাব্যস্ত্ করে তিন বছরের জন্য নিষিদ্ধ ঘোষণা করা হয়। এরপর ১ জুলাই, ২০১৪ তারিখে পাতানো খেলায় তিনি তার সম্পৃক্ততার বিষয়ে স্বীকার করেন। ইংল্যান্ড এবং ওয়েলস ক্রিকেট বোর্ড যে-কোন ধরনের ক্রিকেট খেলায় ইসিবি কর্তৃক আয়োজিত খেলাসহ আইসিসি কিংবা অন্য কোন জাতীয় ক্রিকেট ফেডারেশনের খেলায় তাকে আজীবন নিষেধাজ্ঞা করে।
অপটিক্যাল ডিস্ক
কম্পিউটিং এবং অপটিক্যাল ডিস্ক ধারণ প্রযুক্তিতে, একটি অপটিক্যাল ডিস্ক হল একটি সমতল, সাধারণত গোলাকার ডিস্ক যা বাইনারি ডাটা (বিট) সংকেতে আবদ্ধ করে পিটসরূপে (শূন্যের বা খালির বাইনারি মান, পড়ার সময় প্রতিবিম্বের অভাব হেতু) এবং ল্যান্ডসরূপে (১ বা আছের বাইনারি মান, পড়ার সময় প্রতিবিম্বের জন্য) একটি বিশেষ ধাতু (সাধারণত এ্যালুমিনিয়াম) দ্বারা তৈরি তলের একপাশে। সংকেতে আবদ্ধ করার ধাতুটি একটি পুরু নিম্নস্ত স্তরের ধাতুর (সাধারনত পলিকার্বনেট) উপর থাকে যা ডিস্কটিকে ভারি করে এবং ধুলো এড়ানোর স্তর তৈরী করে। সংকেতে আবদ্ধ করার ধরন গোলাকার পথে শুরু হয়ে পুরো ডিস্কের তল জুড়ে থাকে এবং প্রসারিত থাকে একেবারে সবচেয়ে ভেতরের ট্র্যাক বা পথ থেকে শুরু করে বাইরের ট্র্যাক পর্যন্ত। ডিস্কে ডাটা সংরক্ষণ করা হয় লেজার বা স্ট্যাম্পিং মেশিনের মাধ্যমে এবং সেই ডাটা আবার পড়া যায় যখন লেজার ডায়োড একটি অপটিক্যাল ডিস্ক ড্রাইভের ভেতরে ডিস্কটির ট্র্যাক বা ডাটা পথে আলোক রশ্মি প্রতিফলিত করে। ড্রাইভের ধরন, ডিস্কের ফরমেট এবং ড্রাইভের "পড়ার হেড" থেকে ডিস্কের মধ্যভাগের দূরত্বের (মধ্যভাগ থেকে কাছাকাছি ট্র্যাকগুলো উচ্চ ডিস্ক গতিতে পড়া হয় একারণে) উপর নির্ভর করে এটি ২০০ থেকে ৪০০০ আরপিএম বা তারও বেশি হারে ঘুরে। বেশিরভাগ অপটিক্যাল ডিস্কেই রংধনুর মত রং বেরংয়ের বৈশিষ্ট্য দেখা যায় যার কারণ ডিস্কের খাঁজের ডিফ্রেকশন গ্রেটিং বা আলোর বর্ণালিরূপে বিচ্চুরন ও ভাগকরন বৈশিষ্ট্যের কারণে। যে তলে এটি থাকে সেখানেই ডাটা সংরক্ষণ করা হয় তাই এটি স্বচ্চ ধাতু দ্বারা আবৃত থাকে সাধারনত যা ল্যাকার (পরিষ্কার বা রঙিন কাঠের ফিনিশ)। একটি অপটিক্যাল ডিস্কের বিপরীত দিকে ছাপানো নাম বা লেবেল থাকে তা কোন কোন সময় কাগজ কিন্তু প্রায়শই ডিস্কের মধ্যেই ছাপানো বা গ্রথীত অবস্থায় দেখা যায়। ৩.৫" ফ্লপি ডিস্কের মত বেশির ভাগ অপটিক্যাল ডিস্কেই কোন প্রতিরোধক থাকে না তাই প্রায়ই ডাটা স্থানান্তরের জন্য সমস্যা যেমন আঁচড়, হাতের/আঙ্গুলের ছাপ এবং পরিবেশগত অন্যান্য সমস্যার মুখোমুখি হয়।
অপটিক্যাল ডিস্কগুলো সাধারণত ৭.৬ থেকে ৩০ সেমি (৩ থেকে ১২ ইঞ্চি) ব্যাসের হয়, যার মধ্যে ১২ সেমিই (৪.৭৫ ইঞ্চি) বেশি ব্যবহৃত আকৃতি। একটি ডিস্ক ১.২ মিমি (০.০৫ ইঞ্চি) পুরু হয় যেখানে একটি ট্র্যাক পিচের দূরত্ব সাধারনত ১.৬ মাইক্রোমিটার।
একটি অপটিক্যাল ডিস্ক তিন ধরনের ধারণ প্রকারভেদের মধ্যে একটি সমর্থন করে: রিড-অনলি (সিডি এবং সিডি রম), ধারনসক্ষম (একবার লেখা যায় যেমন সিডি-আর) অথবা পুন-ধারণ সক্ষম (পুনরায় লিখা যায় যেমন সিডি-আরডব্লিউ)। একবার লেখা যায় এমন ডিস্কে নিম্নস্তর এবং প্রতিফলন স্তরের মধ্যে একটি পরস্পর সম্পর্কযুক্ত ডাইয়ের ধারণ স্তর থাকে। পুন লিখন সক্ষম ডিস্কগুলোতে সাধারণত ধাতব সংমিশ্রিত ধারণ স্তর থাকে যা ফ্যেজ চেঞ্জিং ম্যাটেরিয়াল বা উচ্চ তাপে গলন বা শক্ত হতে সক্ষম এমন ধাতু দিয়ে তৈরি হয়। এটি "AgInSbTe" যা রূপা, ইনডিয়াম, এন্টিমনি এবং টেলুরিয়াম দিয়ে গঠিত।
গুরুমস্তিষ্ক
দুটি বড়, কুন্ডলী পাকানো ও খাজঁ বিশিষ্ট খন্ড নিয়ে সেরেব্রাম ( গঠিত। খন্ড দুটিকে সেরেব্রাল হেমিস্ফিয়ার বলে। সেরেব্রাম মস্তিষ্কের সবচেয়ে বড় অংশ এবং মস্তিষ্কের অন্যান্য অংশকে আবৃত করে রাখে। খন্ড দুটি ভেতরের দিকে কর্পাস ক্যালোসাম নামে চওড়া স্নায়ুগুচ্ছ দিয়ে যুক্ত। পৃষ্টতল নানা স্থানে ভাজঁ হয়ে উচুঁ নিচু অবস্থায় থাকে। উচুঁ জায়গাকে জাইরাস এবং নিচু জায়গাকে ফিসার বলে।
মস্তিষ্কের সবচেয়ে বড় অংশ হল সেরেব্রাম(গুরুমস্তিষ্ক)। এটা brainstem এর উপরে হবে না সামনের দিকে অবস্থান করবে তা নির্ভর করে প্রাণির উপর। মানুষের ক্ষেত্রে সেরেব্রাম সবচেয়ে বড় এবং উন্নত এবং এটা পাচটা বৃহত্তম খণ্ডে বিভক্ত।phylogenetic অনুসারে এখন পর্যন্ত জানাশুনা অন্য সকল প্রজাতির চেয়ে স্তন্যপায়ীর গুরুমস্তিষ্ক সবচেয়ে বড় এবং উন্নততর।
গুরুমস্তিষ্ক দুইটা খাজবিশিষ্ট অংশ নিয়ে গঠিত যাকে সেরেব্রাল হেমিস্ফিয়ার বলা হয়। গুরুমস্তিষ্কের বাইরের দিকের স্তরগ্রে ম্যাটার এ গঠিত। একে সেরেব্রাল কর্টেক্স বলে। এর নীচের স্তরকেহোয়াইট ম্যাটার বলা হয়। এর subcortical গঠনপ্রণালিতে আছে হিপোক্যাম্পাস, basal ganglia এবং olfactory bulb। গুরুমস্তিষ্ক যে দুইটা হেমিস্ফিয়ার ধারণ করে তা একে অপর থেকে ফিসার দ্বারা পৃথক থাকে যাকে lateral sulcus বলে।
সেরেব্রাল কর্টেক্স, গুরুমস্তিষ্কের বহিঃস্তর যাকে গ্রে ম্যাটার বলা হয়, শুধুমাত্রই স্তন্যপায়ী প্রাণিতে পাওয়া যায়। বড় স্তন্যপায়ী যেমন মানুষে গুরুমস্তিষ্কের পৃষ্টতল ভাজ হয়ে তৈরী করে gyri এবং sulci যেগুলো surface area বৃদ্ধি করে।
সেরেব্রাল কর্টেক্স সাধারণত চারটা লোবে বিভক্ত,যথাঃ ফ্রন্টাল, প্যারাইটাল, টেম্পোরাল,এবং অক্সিপিটাল লোবস.
গুরুমস্তিষ্ক পৃথক হয়েছেmedial longitudinal fissure(অনুদৈর্ঘ্য বরাবর) দ্বারা দুইটা সেরেব্রাল হেমিস্ফিয়ারএ, যার নাম ডান হেমিস্ফিয়ার এবং বাম হেমিস্ফিয়ার। ডান হেমিস্ফিয়ার শরীরের বাম অংশের সিগন্যাল গ্রহণ করে এবং তাকে প্রকৃয়াজাত করে বাম অংশকে নিয়ন্ত্রণ করে এবং বাম হেমিস্ফিয়ার করে তার উল্টোটা। দুইটা হেমিস্ফিয়ারের শক্তিশালি bilateral symmetry থাকলেও সেটা সম্পুর্ণ নয়। তবে দুইটা হেমিস্ফিয়ারের কার্যক্রমের কিছুটা পার্থক্য আছে বলে ধারণা করা হয়।
সংবেদী অঙ্গ থেকে আসা অনুভুতি গ্রহণ ও বিশ্লেষণ করে। চিন্তা, বুদ্ধি, ইচ্ছাশক্তি, উদ্ভাবনীশক্তি প্রভৃতি উন্নত মানসিক বোধের নিয়ন্ত্রণ করে।
সেরিব্রাম শরীরের সচেতন বা স্বইচ্ছায় চালিত সঞ্চালক পেশির কাজ নিয়ন্ত্রন করে। এই কাজগুলো প্রাথমিক সঞ্চালক কোরটেক্স এবং অন্যান্য ফ্রন্টাল লোব অঞ্চল থেকে উৎপন্ন হয় যেখানে কর্ম পরিকল্পনা করা হয়। প্রাথমিক সঞ্চালক কোরটেক্সের উর্ধ্বস্থ সঞ্চালক নিউরণ এক্সনগুলো পাঠায় মস্তিষ্কের শাখা প্রশাখা এবং মেরুদন্ড হয়ে নিম্ন সঞ্চালক নিউরণের synapse, যেটা পেশি নিয়ন্ত্রন করে। কোরটেক্সের সঞ্চালক অঞ্চলের ক্ষতি হলে বিশেষ ধরনের সঞ্চালক নিউরণ রোগ হতে পারে। এই ধরনের ক্ষতির ফলে পেশির ক্ষমতা বিনষ্ট হওয়া এবং সম্পূর্ণ প্যারালাইসিস না হয়ে একক কোন অঙ্গ ক্ষতিগ্রস্থ হতে পারে।
এটি ইন্দ্রিয় উপলব্দি ক্ষমতা, স্মৃতি, চিন্তা এবং বিচারিক ক্ষমতার কেন্দ্রবিন্দু হিসেবে কাজ করে। সহায়ক সঞ্চালক কার্যক্রমের কেন্দ্র হিসেবেও সেরিব্রাম কাজ করে।
আছাছা
আছাছা (দ্বিপদ নাম: Garcinia humilis), হচ্ছে Clusiaceae পরিবারের একটি উদ্ভিদ। এটি সাধারণত দক্ষিণ আমেরিকার আমাজন বেসিনের, মূলত বলিভিয়া অঞ্চলের মিষ্টি ফল। বর্তমানে এটিকে অস্ট্রেলিয়ায় বাণিজ্যিকভাবে চাষ করা হচ্ছে। এটি বার্লিনে অনুষ্ঠিত ২০১২ সালের দ্বিতীয় ফল উদ্ভাবনী পুরস্কার অর্জন করেছে।
এটা দেখতে ও খেতে অনেকটাই লটকন-এর মত। এর খোসাটা অবিকল নটকল এর মত ছোলা যায় এবং এদের ভেতরে ধবধবে সাদা মাংসল অংশ বেশ রসালো। এই উপাদেয় ফলটি বাণিজ্যিক ভাবে বহির্বিশ্বে খুব কমই পাওয়া যায়। এটা ট্রপিকাল আবহাওয়ার ফলজ বৃক্ষ তাই বাংলাদেশে এদের চাষ বেশ ফলপ্রসূ হতে পারে। এটা বেশ উচ্চফলনশীল ৷ ফল ভিটামিন সি, রিবোফ্লাবিন আর পটাশিয়াম সম্বৃদ্ধ৷
এটা সাধারণ ১৫-২০ ডিগ্রি সেলসিয়াস তাপমাত্রায় প্রায় ৪-৬ সপ্তাহ পর্যন্ত সংরক্ষণ করে রাখা যায়৷ 
ডিসেম্বর মাস থেকে মার্চ মাসের এর ১৫ তারিখ পর্যন্ত ।
জ্যাকারান্ডা
জ্যাকারান্ডা () হচ্ছে ৪৯টি প্রজাতি নিয়ে গঠিত বিগ্নোনিয়াসি (Bignoniaceae) পরিবারের একটি গণের নাম। এর আদিনিবাস হলো মধ্য ও দক্ষিণ আমেরিকা, কিউবা, হিস্পানিওলা এবং জ্যামাইকা ও বাহামার উষ্ণ ও উপউষ্ণমণ্ডলীয় অঞ্চলগুলোতে। এটাকে এশিয়ার বিভিন্ন দেশে এমনকি অস্ট্রেলিয়াতেও অনুপ্রবেশ করানো হয়েছে। এটা নেপালে ব্যাপক ভাবে লাগানো হয়েছে।
সাধারণৎ রাস্তার ধারে সারিবদ্ধ ভাবে লাগানো হয় আলংকারিক বৃক্ষ হিসেবে। এর ফুলের রঙ বেগুনী বা নীল রঙের হয়ে থাকে, বসন্তে কোনো পাতা থাকে না; ফলে গোটা বৃক্ষটিকে মনে হয় বেগুনী বা নীল বৃক্ষের মত, বেশ স্বাপ্নিক একটা আমেজ নিয়ে আসে পরিবেশটাতে। এদের সৌন্দর্যের জন্য স্থান করে নিয়েছে বিভিন্ন কৃষ্টিতে ও তাদের কথা ও সাহিত্যে, গানে বাজনায়। এমনকি কুসংস্কারেও। অস্ট্রেলিয়াবাসী এখন চিন্তাই করতে পারে না জ্যাকারান্ডা বৃক্ষ ছাড়া জীবন। 'গ্রাফটন'কে (Grafton) অস্ট্রেলিয়ার জ্যাকারান্ডা রাজধানী বলা হয়, কেননা, গ্রাফটনের বেশির ভাগ রাস্তার পাশে সারিবদ্ধ ভাবে অসংখ্য জ্যাকারান্ডা লাগানো আছে। সেপ্টেম্বর-অক্টবর মাসে পুরো গ্রাফটনের রাস্তাগুলো জ্যাকারান্ডা ফুলে ফুলে বেগুনী হয়ে থাকে। এ উপলক্ষে প্রতি বছর এখানে উত্সব (Jacaranda festival) অনুষ্ঠিত হয় । অস্ট্রেলিয়ার অনেক রাস্তার নাম জ্যাকারান্ডার নামে নামকরণ করা হয়েছে। যেমন, নিউ সাউথ ওয়েলস রাজ্যের গ্রাফটনে এবং লিসমোরে দুটি পৃথক রাস্তার নাম জ্যাকারান্ডা এভিনিউ নামে নামকরণ করা হয়েছে ।
সূরা আল-আম্বিয়া
সূরা আল আম্বিয়া ( "নবীগণ") মুসলমানদের ধর্মীয় গ্রন্থ কুরআনের একুশতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১২ টি।
কোন বিশেষ আয়াত থেকে এ সূরার নামকরণ করা হয়নি। এই সূরায় যেহেতু অনেক নবীর কথা বর্ণনা করা হয়েছে তাই এর নাম রাখা হয়েছে “আল আম্বিয়া”।
হযরত মুহাম্মদ (সঃ) ও কুরাইশদের সাথে মধ্যে যে বিবাদ ছিল তা এখানে প্রতিফলিত হয়েছে। কুরাইশরা নবী করীম (সঃ) এর রেসালতের দাবী, আখেরাতে বিশ্বাস ও তওহীদের বিরুদ্ধে মনে যে অবিশ্বাস ও সন্দেহ করত তার বিরুদ্ধে জবাব দেয়া হয়েছে।এই সূরায়, তারা মুহাম্মদ (সঃ) কে যে ভয়প্রদর্শন করত তার বিরুদ্ধে ভয় এবং চরম শাস্তির কথা বলা হয়েছে। তাদের উদ্দেশ্যে বলা হয়েছে, যাকে তোমরা শত্রু মনে করছো তিনি তোমাদের জন্য রহমতস্বরূপ।
সূরা ত্বোয়া-হা
সূরা ত্বোয়া-হা , (, (ত্বোয়া-হা) মুসলমানদের ধর্মীয় গ্রন্থ কুরআনের বিংশ সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১৩৫ টি।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু। 
২) আপনাকে ক্লেশ দেবার জন্য আমি আপনার প্রতি কোরআন অবতীর্ণ করিনি। 
৩)কিন্তু তাদেরই উপদেশের জন্য যারা ভয় করে। 
৪) এটা তাঁর কাছ থেকে অবতীর্ণ, যিনি ভূমন্ডল ও সমুচ্চ নভোমন্ডল সৃষ্টি করেছেন।
৫) তিনি পরম দয়াময়, আরশে সমাসীন হয়েছেন।
৬) নভোমন্ডলে, ভুমন্ডলে, এতদুভয়ের মধ্যবর্তী স্থানে এবং সিক্ত ভূগর্ভে যা আছে, তা তাঁরই।
৭) যদি তুমি উচ্চকন্ঠেও কথা বল, তিনি তো গুপ্ত ও তদপেক্ষাও গুপ্ত বিষয়বস্তু জানেন। 
৮) আল্লাহ তিনি ব্যতীত কোন উপাস্য ইলাহ নেই। সব সৌন্দর্যমন্ডিত নাম তাঁরই। 
৯) আপনার কাছে মূসার বৃত্তান্ত পৌঁছেছে কি।
১০) তিনি যখন আগুন দেখলেন, তখন পরিবারবর্গকে বললেনঃ তোমরা এখানে অবস্থান কর আমি আগুন দেখেছি। সম্ভবতঃ আমি তা থেকে তোমাদের কাছে কিছু আগুন জালিয়ে আনতে পারব অথবা আগুনে পৌছে পথের সন্ধান পাব। 
১১) অতঃপর যখন তিনি আগুনের কাছে পৌছলেন, তখন আওয়াজ আসল হে মূসা, 
১২) আমিই তোমার পালনকর্তা, অতএব তুমি জুতা খুলে ফেল, তুমি পবিত্র উপত্যকা তুয়ায় রয়েছ। 
১৩) এবং আমি তোমাকে মনোনীত করেছি, অতএব যা প্রত্যাদেশ করা হচ্ছে, তা শুনতে থাক।
১৪) আমিই আল্লাহ আমি ব্যতীত কোন ইলাহ নেই। অতএব আমার এবাদত কর এবং আমার স্মরণার্থে নামায কায়েম কর। 
১৫) কেয়ামত অবশ্যই আসবে, আমি তা গোপন রাখতে চাই; যাতে প্রত্যেকেই তার কর্মানুযায়ী ফল লাভ করে। 
১৬) সুতরাং যে ব্যক্তি কেয়ামতে বিশ্বাস রাখে না এবং নিজ খাহেশের অনুসরণ করে, সে যেন তোমাকে তা থেকে নিবৃত্ত না করে। নিবৃত্ত হলে তুমি ধবংস হয়ে যাবে।
অস্থিসন্ধি
অস্থিসন্ধি বলতে দুই বা ততোধিক অস্থির সংযোগস্থলকে বোঝায়। প্রতিটি অস্থিসন্ধির অস্থি সমূহ একরকম স্থিতিস্থাপক রজ্জুর মত বন্ধনী দিয়ে অাটকানো থাকে যাতে অস্থিগুলো সহজে সন্ধিস্থল থেকে বিচ্যুত হতে না পারে ৷ সন্ধিস্থল বিভিন্ন অঙ্গপ্রতঙ্গ সঞ্চালনে সাহায্য করে ৷ অামাদের দেহের সব অস্থিসন্ধি একরকম নয় ৷ এদের কোনোটি একেবারে অনড় যেমন :— আন্তঃকশেরুকীয় অস্থিসন্ধি ,অাবার কোনোটি সহজে সণ্চালন করা যায় যেমন :— হাত , পায়ের অস্থিসন্ধি ৷
একটি অস্থিসন্ধিতে দুটি মাত্র অস্থির বর্হিভাগ এসে মিলিত হয়ে একটি সরল সাইনোভিয়াল অস্থিসন্ধি গঠন করে ৷ আর যখন দুয়ের অধিক অস্থি মিলিত হয় তখন তাকে জটিল সাইনোভিয়াল অস্থিসন্ধি বলে ৷
যে অস্থিসন্ধি ক্যাপসুল বা অস্থিসন্ধি অাবরনী এবং সাইনোভিয়াল রস নামক এক ধরনের তৈলাক্ত পদার্থ সহ অস্থিসন্ধি গহ্বর নিয়ে গঠিত তাকে সাইনোভিয়াল অস্থিসন্ধি বলে ৷
এ অস্থিসন্ধির অংশগুলো হলো - তরুণাস্থিতে আবৃত অস্থিপ্রান্ত , সাইনোভিয়াল রস এবং অস্থিসন্ধিকে দৃঢ়ভাবে আটকে রাখার জন্য অস্থিবন্ধনী বা লিগামেন্ট বেষ্টিত একটি মজবুত আবরণী বা ক্যাপসুল ৷ অস্থিসন্ধিতে সাইনোভিয়াল রস ও তরুণাস্থি থাকাতে অস্থিতে অস্থিতে ঘর্ষণ ও তদজ্জনীত ক্ষয় হ্রাস পায় ও অস্থিসন্ধির নড়াচড়া করাতে কম শক্তি ব্যয় হয় ৷
অস্থিসন্ধি কয়েক ধরনের হয় যেমন :—
১) বল ও কোটর সন্ধি:— বল ও কোটর সন্ধিতে সন্ধিস্থলে একটি অস্থির মাথার মতো গোল অংশ অন্য অস্থির কোটরে এমন ভাবে স্থাপিত থাকে যাতে অস্থিটি বাকানো, পার্শ্বচালনা ও সকল দিকে নাড়ানো সম্ভভপর হয়।
২) কবজি সন্ধি :— কবজা যেমন দরজার পাল্লাকে কাঠামোর সাথে অাটকে রাখে , সেরুপ কবজার মতো সন্ধিকে কবজা 
সন্ধি বলে ৷ যেমন - হাতের কনুই, জানু এবং অাঙ্গুল গুলিতে এ ধরনের সন্ধি দেখা যায় ৷ এসব সন্ধি কেবল একদিকে নাড়ান যায় ৷
শীতলাই রাজবাড়ি
শীতলাই রাজবাড়ি বাংলাদেশের পাবনা জেলার চাটমোহর উপজেলার নিমাইচড়া ইউনিয়ন-এর শীতলাই গ্রামে অবস্থিত। এটি "শীতলাই জমিদারবাড়ি" নামেও পরিচিত। আনুমানিক ১৭৩৪ খ্রিস্টাব্দে তৎকালীন জমিদার জগেন্দ্রনাথ মৈত্রী এই রাজবাড়িটির ভিত্তি প্রস্তর স্থাপন করেন। রাজবাড়িটি তিনটি একতালা ভবন এবং ১ টি দুতালা ভবন নিয়ে গঠিত। এই রাজবাড়িটির পাশেই ঐতিহাসিক শীতলাই দিঘি বয়ে গেছে। যা "হেমন্ত সাগর" নামেই বেশি পরিচিত। জগেন্দ্রনাথ মৈত্রী তৎকালীন হান্ডিয়াল, সিদ্দিনগর, মাঝগ্রাম, শিবরামরামপুর, সমাজ, শীতলাই, নিমাইচড়াসহ পুরো চাটমোহর উপজেলা শাসন করত। স্থানীয় লোকদের মতে, প্বার্শবর্তী "মাঝগ্রাম" নামক গ্রামে জমিদার জগেন্দ্রনাথ মৈত্রী এর একটি সারাইখানা ছিল। যেটিতে হিসাব-নিকাশ করা হত।
হান গো-এয়ুন
হান গো-এয়ুন (জন্ম মার্চ ১০, ১৯৭৫) হল দক্ষিণ কোরীয় অভিনেত্রী।
তিনি ১৯৯৫সালে সুপার এলিট মডেল পুরস্কার লাভ করেছিলেন। এবং কিছূ বছর মডেলিং করার পর ১৯৯৮ সালে তিনি পূরোপুরি অভিনয়ে যোগ দেয়। ঐ বছর তিনি"সিটি অব দ্য রাইসিং সান" এ অভিনয়ের মাধ্যমে অভিনয়ে যোগ দেন। ।কিন্তু তার দুর্বল অভিনয়ের জন্য খুব সমালোচিত হন।তার অভিনয়ে উচ্চারণ তেমন স্পষ্ট ছিলনা।তাই তিনি সমালোচিত হন।কিন্তু পরে তিনি অভিনয়ে অনেক পুরস্কার পান এবং জনপ্রিয় হয়ে উঠেন।
রুথ ইংল্যান্ড
রুথ (জন্ম:২৯ মার্চ,১৯৭০) হলেন ব্রিটিশ টেলিভিশন উপস্থাপিকা ও অভিনেত্রী।
২০০৫ সালে তিনি মাইকেল হককে বিয়ে করেছেন।
তার বিবাহের পর তিনি তার স্বামী ম্যান ওম্যান ভার্সেস ওয়াইল্ডে কাজ করেন।তিনি বিবিসি, সিএনবিসি, আইটিভি ও ফক্স টিভিতে কাজ করেন।তার কার্যক্রমের ভিতর অন্যতম হল জেইলব্রেক ফাইভ,আন্ডার প্রেসার,উইশ ইউ ওয়্যার হেয়ার, ফর এভার এডেন,ফাইভ নিউজ,স্কাই হাই প্রভৃতি।
দ্য হবিট: দ্য ব্যাটল অব দ্য ফাইভ আর্মিস
দ্য হবিট: দ্য ব্যাটল অব দ্য ফাইভ আর্মিস পিটার জ্যাকসন পরিচালিত একটি এপিক-ফ্যান্টাসি এ্যাডভেঞ্চার ধাঁচের চলচ্চিত্র। অ্যাডভেঞ্চারপূর্ণ এ চলচ্চিত্রটির চিত্রনাট্য লিখেছেন জ্যাকসন, ফ্রান ওয়ালশ, ফিলিপ্পা বয়েনস এবং গিলের্মো দেল তোরো।
ডিসেম্বর ১, ২০১৪ সালে দ্য হবিট-দ্য ব্যাটল অব দ্য ফাইভ আর্মিস চলচ্চিত্রটির ওয়ার্ল্ড প্রিমিয়ার লন্ডনের লিচেস্টার স্কয়ার প্রদর্শিত হয়। ছবিটি ডিসেম্বর ১১, ২০১৪ সালে নিউজিল্যান্ডের থিয়েটারে এবং ডিসেম্বর ১২, ২০১৪ যুক্তরাজ্যে এবং ডিসেম্বর ১৭, ২০১৪ মার্কিন যুক্তরাষ্ট্রে মুক্তি পায়। ওয়ার্নার ব্রস ডিসেম্বর ১৮, ২০১৪ সালে গ্রীসে এবং ডিসেম্বর ২৬, ২০১৪ সালে মুক্তি দেয়। জানুয়ারী ২৩, ২০১৫ সালে চীনে ছবি মুক্তি পায়।
উজি, কিয়োটা
উজি হল জাপানের একটি শহর। এটি কিয়োটা এলাকার অন্তগর্ত। এটি কিয়োটা এলাকার কিয়োটো শহরে দক্ষিণে অবস্থিত। এই শহরটি ১৯৫১ সালের ১ মার্চ প্রতিষ্ঠিত হয়েছে। এই শহরটি জাপানের দুই প্রাচীন রাজধানী নারা আর কিয়োটার মধ্যবর্তীস্থানে অবস্থিত। ২০০৮ সালের ১ এপ্রিলের আদমশুমারী অণুযায়ী এর জনসংখ্যা ১৯৩,০২০ এবং এটি কিয়োটা এলাকার ২য় বৃহত্তম শহর। এই শহরের আয়তন ৫৭.৫৫বর্গ কিলোমিটার। এই শহরের জনসংখ্যার ঘনত্ব ২,৮৫৬ প্রতি কিলোমিটারে।
চতুর্থ শতাব্দীতে সম্রাট জিন উজিতে রাজপ্রসাদ স্থাপন করেন।
উজি গাওয়ার তিনটি বিরাট যুদ্ধ ১১৮০, ১১৮৪, এবং ১২২১ এখানে হয়েছে।
শোগুন আশিকাগা ইয়োশিমিতসু (১৩৫৮–১৪০৮) উজি এলাকার সবুজ চা চাষ অগ্রসর করেন। ঐ সময় থেকে উজি সেরা মানের সবুজ চা উৎপাদনকারী এবং বন্টনকারী এলাকা হিসেবে পরিচিত হয়।তসুয়েন চা ১১৬০সাল থেকে পরিবেশিত হয় এবং এটা বিক্রয় জাপানের সবচেয়ে পুরাতন চায়ের দোকানে।যেটির নাম তসুয়েন টি শপ (বাংলায় তসুয়ান চায়ের দোকান)।
গেনজির রূপ কথার গল্পের সর্বশেষ অধ্যায় উজিতে স্থাপন করা। তাই এটা জাপানি সাহিত্যের আকর্ষণীয় নিদর্শন।
১৫ শতব্দীতে শোগুন ফিলিপাইন থেকে বয়াম এনেছিলেন।যেটি জাপানি চা অণুষ্ঠানে ব্যহূত হয়ে থাকে।
নাগোইয়া
নাগোইয়া () পূর্ব এশিয়ার রাষ্ট্র জাপানের হনশু দ্বীপের মধ্যভাগের চুবু প্রশাসনিক অঞ্চলের দক্ষিণ উপকূলে অবস্থিত আইচি কেনের (তথা আইচি জেলার) রাজধানী শহর। শহরটি প্রশান্ত মহাসাগরের ইসে উপসাগরের উপকূলে, কিয়ৌতো শহরের পূর্বে অবস্থিত। নাগোইয়া জাপানের অগ্রসর সমুদ্রবন্দর ও শিল্পকেন্দ্রগুলির একটি। এটি জাপানের চতুর্থ সর্বোচ্চ জনবহুল শহর। মূল শহরে ২২ লক্ষ লোকের বেশি লোকের বাস। নাগোইয়ার বৃহত্তর মহানগর এলাকাতে (চুকিঔ মহানগর এলাকা) ১ কোটির কিছু বেশি লোকের বাস।
নাগোইয়া সাংস্কৃতিকভাবে খুবই সমৃদ্ধ। এখানকার প্রধান শিক্ষা প্রতিষ্ঠানগুলি হল নাগোইয়া বিশ্ববিদ্যালয় (১৯৩৯ সালে স্থাপিত), মেইজো বিশ্ববিদ্যালয় (১৯৪৮), নানজান বিশ্ববিদ্যালয় (১৯৪৯), নাগোইয়া প্রযুক্তি ইন্সটিটিউট (১৯৪৯) ও নাগোইয়া নগর বিশ্ববিদ্যালয় (১৯৫০)। শহরের দর্শনীয় স্থানের মধ্যে আছে নাগোইয়া দুর্গপ্রাসাদ। দুর্গটি আদিতে ১৬১০-১৬১২ সালে নির্মাণ করা হয়। ১৯৪৫ সালে দ্বিতীয় বিশ্বযুদ্ধের সময় অগ্নিকাণ্ডে দুর্গটি ধ্বংসপ্রাপ্ত হয়, পরে ১৯৫৯ সালে এটিকে পুনর্নির্মাণ করা হয়। শহরটিতে জাপানের শিনতো ধর্মের সবচেয়ে প্রাচীন ও বিখ্যাত দুইটি ধর্মতীর্থ আতসুতা তীর্থ ও ইসে মহাতীর্থ দুইটি অবস্থিত। শিল্পকলার ক্ষেত্রে তোকুগাওয়া শিল্পকলা জাদুঘরটি উল্লেখযোগ্য; এখানে তোকুগাওয়া শাসক পরিবারের পারিবারিক শিল্পসংগ্রহটি সংরক্ষিত আছে। অন্যান্য প্রতিষ্ঠানের মধ্যে নাগরিক মিলনায়তন, আইচি সাংস্কৃতিক কেন্দ্র, চুনিচি মিলনায়তন, ও মিসোনো নাট্যশালা। হিগাশিয়ামা উদ্যানটিতে চিড়িয়াখানা ও উদ্ভিদ উদ্যান আছে।
এখানে বস্ত্র, ঘড়িনির্মাণ, বাইসাইকেল, সেলাইযন্ত্র, রাসায়নিক দ্রব্য ও চিনামাটির দ্রব্যের শিল্পকারখানা আছে। ১৮৬৮ সালে মেইজি পুনরুদ্ধার পর্বের পরে শোগুন সরকারের সমাপ্তি ঘটলে নাগোইয়া শহর একটি বাণিজ্যিক কেন্দ্র হিসেবে যাত্রা অব্যাহত রাখে। নাগোইয়ার বন্দরটির উন্নতি হয়, বিশেষ করে ২য় বিশ্বযুদ্ধের পরে। উন্নত বন্দর, কেন্দ্রীয় অবস্থান, মধ্য হনশুর নদীগুলি থেকে উৎপ্নন অবারিত জলবিদ্যুৎশক্তি, এসব কিছু নাগোইয়াতে ভারী শিল্পকারখানার প্রবৃদ্ধিতে ভূমিকা রাখে। শুরুতে ঘড়ি, বাইসাইকেল ও সেলাইযন্ত্র উৎপাদন করা হত। এরপর বিশেষ ইস্পাত, রাসায়নিক দ্রব্য, জ্বালানি তেল, ও পেট্রোরাসায়নিক দ্রব্যাদির উৎপাদন যোগ হয় যা অঞ্চলটির মোটরগাড়ি, বিমান ও জাহাজ নির্মাণ শিল্পগুলির বিকাশে প্রয়োজনীয়।
টোকিও থেকে ওসাকা পর্যন্ত প্রসারিত অনেকগুলি রেলপথ, যাদের মধ্যে আধুনিক উচ্চগতির রেল শিনকানসেন অন্তর্গত, নাগোইয়া শহর দিয়ে চলে গেছে। সমুদ্রবন্দর ও উত্তরের নাগোইয়া বিমানবন্দরের মাধ্যমে শহরটির বিদেশের সাথে সরাসরি যোগাযোগ আছে। শহর থেকে অনেকগুলি খাল অভ্যন্তরভাগের শিল্প অঞ্চলগুলি পর্যন্ত চলে গেছে।
১৭শ শতকের শুরুর দিকে ১৬১০ সালে তোকুগাওয়া শোগুনাতে শাসকবংশের ওয়ারি শাখার সামরিক প্রশাসক ও রাষ্ট্রপরিচালক ইএইয়াসু যখন বিরাট নাগোইয়া দুর্গটি নির্মাণ করান, তখন থেকেই নাগোইয়া শহরের ইতিহাস শুরু হয়। ১৮৮০ সালের পরে শহরটি দ্রুত একটি শিল্পকেন্দ্র হিসেবে বৃদ্ধিলাভ করে। ১৯০৭ সালে দক্ষিণের আতসুতা বন্দরটিকে শহরের অঙ্গীভূত করে নেওয়া হয়। দ্বিতীয় বিশ্বযুদ্ধের সময় নাগোইয়ার ব্যাপক ক্ষতি হয়।
জেলা শিল্পকলা একাডেমী, কক্সবাজার
জেলা শিল্পকলা একাডেমী, কক্সবাজার বা কক্সবাজার শিল্পকলা একাডেমী রাষ্ট্রীয় পৃষ্ঠপোষকতায় পরিচালিত, বাংলাদেশ শিল্পকলা একাডেমী অধিভুক্ত এবং নিয়ন্ত্রিত জেলাভিত্তিক সাংস্কৃতিক কেন্দ্র যা কক্সবাজার শহরের প্রাণকেন্দ্র সমুদ্র সৈকতের ডায়াবেটিক পয়েন্টে অবস্থিত।
এ একাডেমি জেলাভিত্তিক প্রাতিষ্ঠানিক বিভিন্ন কর্মসূচির পাশাপাশি বিভিন্ন সাংস্কৃতিক উৎসবের আয়োজন করে থাকে। এছাড়াও, জাতীয় উল্লেখযোগ্য দিবসসমূহ উদযাপন এবং গুণীজনদের জন্ম-মৃত্যু উদযাপনসহ বিভিন্ন সাংস্কৃতিক কর্মকান্ড পরিচালিত হয়।
বর্তমানে এই একাডেমিতে নিম্নে উল্লেখিত বিষয়সসূহে প্রশিক্ষণের ব্যবস্থা রয়েছে:
নিষ্ক্রিয় অঙ্গ
নিষ্ক্রিয় অঙ্গ () হল প্রচলিত ধারণায় সেসব অঙ্গ যেগুলো একসময় পূর্বপুরুষের দেহে সুগঠিত ও কার্যক্ষম ছিল, কিন্তু পরবর্তী বংশধরের দেহে গুরুত্বহীন, অগঠিত এবং অকার্যকর অবস্থায় রয়ে গেছে।
আমাদের দেহে শতাধিক নিষ্ক্রিয় অঙ্গের সন্ধান পাওয়া গেছে।
আইজ্যাক হোয়াট হাউজ
আইজ্যাক হোয়াইট হাউজ একটি ঐতিহাসিক বাড়ি ছিল। এছাড়াও এটা থোমাস হাউজ হিসেবে পরিচিত। এটা বেথেলের কাছাকাছি অবস্থিত। এটা ১৭৭৬ সালে নির্মাণ করা হয়।
ওয়েটজে কেউনিং
ওয়েটজে কেউনিং () (২১ ডিসেম্বর, ১৮৭৬ - ১৮ ডিসেম্বর ১৯৫৭) ছিলেন নেদারল্যান্ডের মানুষ। পেশায় প্রাইমারি স্কুল শিক্ষক, শেষ জীবনে প্রধান শিক্ষক। ব্যক্তিগতভাবে বৌদ্ধ ধর্ম এবং ভারতের দর্শন নিয়ে আগ্রহী ছিলেন। জীবনে তিনি কখনই ভারতে আসেননি। স্কুলের চাকরি থেকে অবসরে যান ১৯৩৭ সালে। এরপর প্রিয়দর্শী সম্রাট অশোকের ওপর একাগ্রচিত্তে পড়াশোনা শুরু করেন। দশ বছর পরিশ্রমের পর ১৯৪৭ সালে প্রকাশিত হয় তার ম্যাগনাম ওপাস ‌'অশোক দ্য গ্রেট' নামের এক ঐতিহাসিক জীবনীগ্রন্থ। বইটি ঐতিহাসিক ফিকশন। ১০০০ পৃষ্ঠার বই। যতদূর জানি দুনিয়ার শ্রেষ্ঠতম এই শাসকের জীবন নিয়ে এমন বই দুনিয়ায় আর দ্বিতীয়টি নেই। অশোকের অনুশাসন আর ঐতিহাসিক তথ্যের ওপর ভিত্তি করে লেখা হয়েছে এ বই। ফিকশন হলেও অশোকের জীবন ও কর্মকে বুঝতে বইটি গুরুত্বপূর্ণ।
১৯৯০-এর দশকে জে. এলিজাবেথ স্টেয়ার বইটি ইংরেজি ভাষায় অনুবাদ একটি খণ্ডে অনুবাদ করেন। তিনটি বইকে একটি খণ্ডে যে নামকরণ করা হয় তা হচ্ছে "অশোক - দ্য ওয়াইল্ড প্রিন্স", "অশোক - দ্য ওয়াইজ রুলার" এবং "অশোক-দ্য ওয়ার্ল্ড'স গ্রেটেস্ট টিচার"।
ব্র্যাড হজ
ব্র্যাডলি জন হজ (; জন্ম: ২৯ ডিসেম্বর, ১৯৭৪) ভিক্টোরিয়ার স্যান্ড্রিংহাম এলাকায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। ডানহাতি ব্যাটিংয়ের অধিকারী ব্রাড হজ মাঝারিসারির ব্যাটসম্যান হিসেবে অস্ট্রেলিয়া ক্রিকেট দলে খেলছেন। এছাড়াও দলের প্রয়োজনে ডানহাতি অফ-স্পিন বোলিং করে থাকেন তিনি। অস্ট্রেলিয়া দলের পক্ষে তিনি মাত্র ৬ টেস্ট ও ২৫টি একদিনের আন্তর্জাতিকে অংশগ্রহণ করতে পেরেছেন। সেন্ট বেডে'স কলজের প্রাক্তন ছাত্র ব্র্যাড হজ ঘরোয়া অস্ট্রেলীয় ক্রিকেটে ভিক্টোরিয়ার প্রতিনিধিত্ব করছেন।
১৯ বছর বয়সে ভিক্টোরিয়ান বুশর‌্যাঞ্জার্স দলে অভিষেক ঘটে তার। অস্ট্রেলিয়ার বিখ্যাত ব্যাটসম্যান ডিন জোন্স তাকে 'গ্লোভলিক' ডাকনামে নামাঙ্কিত করেন। এছাড়াও তিনি 'বাঙ্কি' ডাকনামে পরিচিত ছিলেন। ২০০০ ও ২০০১ সালে ল্যাঙ্কাশায়ার লীগ ক্রিকেটে র‌্যামসবটম ক্রিকেট ক্লাবের সদস্য ছিলেন। তন্মধ্যে ২০০১ সালে ক্লাবের পক্ষে ব্যাটিং রেকর্ড ভঙ্গ করেন।
ঘরোয়া ক্রিকেটে চমকপ্রদ ব্যাটিং করে রান সংগ্রহ করেছেন। ২০ সেঞ্চুরিসহ ৫,৫৯৭ রান করে অস্ট্রেলিয়ার আন্তঃরাজ্যের সীমিত ওভারের একদিনের খেলায় রেকর্ড গড়েন। এছাড়াও, শেফিল্ড শিল্ডে ভিক্টোরিয়ার পক্ষে ১০,৪৭৪ রান করে সর্বাধিক রানের মালিক হন।
দীর্ঘদিন অপেক্ষা করার পর অবশেষে নভেম্বর, ২০০৫ সালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট অঙ্গনে অভিষিক্ত হন। অস্ট্রেলিয়া দলে তার দেরীতে অন্তর্ভূক্তির বিষয়ে তিনি মন্তব্য করেন যে, এরজন্য নিউ সাউথ ওয়েলসের পক্ষপাতদুষ্ট আচরণই দায়ী। হোবার্টের বেলেরিভ ওভালে সফরকারী ওয়েস্ট ইন্ডিজের বিপক্ষে ২০০৫-০৬ মৌসুমের টেস্ট সিরিজে ৩৯৪তম ব্যাগি গ্রিন পড়েন তিনি। ১৯ ডিসেম্বর, ২০০৫ তারিখে পার্থে দক্ষিণ আফ্রিকার বিপক্ষে প্রথম সেঞ্চুরি করেন। তৃতীয় দিনে ৯১* রানে অপরাজিত থাকার পর পরদিন তিনি অপরাজিত ২০৩* সংগ্রহ করেন। তার এ ইনিংসে অস্ট্রেলীয় সমর্থকদের কাছ থেকে অধিনায়ক রিকি পন্টিং বেশ সমালোচিত হন। তাদের ধারণা যে, দ্বি-শতকের ফলে পন্টিং ইনিংস ডিক্লেয়ার করতে দেরী করেন। যার কারণে, খেলা ড্রয়ে পরিণত হয়।
১৮ মার্চ, ২০০৭ তারিখে অনুষ্ঠিত ২০০৭ সালের ক্রিকেট বিশ্বকাপে হজ হল্যান্ডের বিপক্ষে তার প্রথম ওডিআই শতরান করেন। ৭ ছক্কা ও ৮ চারের মারে ৮৯ বলের তিনি ১২৩ রান তোলেন। তন্মধ্যে শেষ ২৮ বলে তুলেছিলেন ৭৩ রান। এছাড়াও মাইকেল ক্লার্কের সাথে ৪র্থ উইকেট জুটিতে রেকর্ডসংখ্যক ২০৪ রান সংগ্রহ করেন। খেলায় তিনি ম্যান অব দ্য ম্যাচ মনোনীত হন। কিন্তু, পরের খেলাতেই তাকে বাদ দিয়ে অ্যান্ড্রু সাইমন্ডসকে অন্তর্ভুক্ত করা হয়। অবশ্য পরবর্তীতে শেন ওয়াটসনের আঘাতপ্রাপ্তির কারণে তাকে পুণরায় প্রথম একাদশে নেয়া হয়। ডিসেম্বর, ২০১০ তারিখে ২০১১ সালের বিশ্বকাপের জন্য প্রাথমিক তালিকায় অন্তর্ভুক্ত করা হলেও চূড়ান্ত দলে ঠাঁই হয়নি তার।
জানুয়ারি, ২০১২ সালে একদিনের আন্তর্জাতিক থেকে অবসরের ঘোষণা দেন। পাশাপাশি ভিক্টোরিয়া থেকেও অবসর নেন। এক স্বাক্ষাৎকারে তিনি বলেছেন, আমি মনে করি এখন সময় হয়েছে বিদায় নেয়ার। এরফলে নতুনদের খেলার সুযোগ ঘটবে।
বাংলাদেশী পতাকাসমূহের তালিকা
এই তালিকাটি বাংলাদেশে ব্যবহৃত পতাকাগুলির তালিকা। জাতীয় পতাকা সম্পর্কে বিস্তারিত জানতে দেখুন বাংলাদেশের জাতীয় পতাকা।
দ্য মিটিং (জ্যাকি ম্যাকলেনের অ্যালবাম)
দ্য মিটিং মার্কিন স্যাক্সোফোনবাদক জ্যাকি ম্যাকলেন সমন্বিত ডেক্সটার গর্ডন কর্তৃক একটি লাইভ অ্যালবাম। ১৯৭৩ সালে কপেনহেগেন, ডেনমার্কের জাজহুস মনমারতে থেকে রেকর্ডকৃত হয় এবং ১৯৭৪ সালে স্টিপলিচেসের ভ্যানারে অ্যালবামটি মুক্তি পায়।
স্কট ইয়ানো কর্তৃক অলমিউজিকের প্রর্যালোচনায় অ্যালবাটিকে তিন তারকা প্রদান করে এবং বিবৃতি দেয়, "এই সঙ্গীত অল্পপরিসরে ধ্রুপদী ঘরণার হলেও বেশ সজীব এবং ডেক্সটার গর্ডন ও জ্যাকি ম্যাকলেন উভয়ের সমর্থকদের জন্য অ্যালবামটি সুপারিশ করেন।"
হিন্দু থিয়েটার
প্রথম বাংলা থিয়েটার প্রতিষ্ঠিত হয় ১৭৯৫ সালের প্রারম্ভে। রাশিয়ান ভারত বিশারদ গেরাসিম স্তেপানোভিচ লেবেদেফ-এর প্রতিষ্ঠাতা হিসেবে স্বীকৃত। তবে প্রসন্নকুমার ঠাকুর প্রথম ভারতীয় বাংলা থিয়েটার হিসেবে ১৮৩১ সালে "হিন্দু থিয়েটার" প্রতিষ্ঠা করেন।
উজি (দ্ব্যর্থতা নিরসন)
উজি বলতে বোঝানো হতে পারে -
মুসলিমদের পারস্য বিজয়
মুসলিমদের পারস্য বিজয় (আরবদের ইরান বিজয় বলেও পরিচিত) ৬৫১ সালে সাসানীয় সাম্রাজ্যের পতন ঘটায়। এই বিজয়ের ফলে ইরানে জরস্ট্রিয়ান ধর্মের প্রভাব কমে আসে। মুসলিমরা ৬৩৩ সালে সাসানীয় অঞ্চলে আক্রমণ করে। এসময় খালিদ বিন ওয়ালিদ বর্তমান ইরাকের অংশ মেসোপটেমিয়ায় হামলা চালান। তৎকালীন সময় এই অঞ্চল ছিল সাসানীয় সাম্রাজ্যের রাজনৈতিক ও অর্থনৈতিক কেন্দ্র। সিরিয়ার রোমান যুদ্ধক্ষেত্রে খালিদকে বদলি করে পাঠানো হলে ইরানিদের পাল্টা আক্রমণে মুসলিমরা তাদের অবস্থান থেকে পিছু হটে। ৬৩৬ সালে সাদ ইবনে আবি ওয়াক্কাসের নেতৃত্বে দ্বিতীয় পর্যায়ের অভিযান শুরু হয়। কাদিসিয়ার যুদ্ধে বিজয়ের মাধ্যমে সাসানীয় অঞ্চলে মুসলিমরা স্থায়ীভাবে আধিপত্য লাভ করে। এরপর জগ্রোস পর্বতমালা রাশিদুন খিলাফত ও সাসানীয় সাম্রাজ্যের মধ্যে প্রাকৃতিক বাধা ও সীমানা হিসেবে কাজ করে। পারসিয়ানদের ক্রমাগত আক্রমণ চলতে থাকায় ৬৪২ সালে খলিফা উমর ইবনুল খাত্তাব সাসানীয় সাম্রাজ্যে পূর্ণ মাত্রায় আক্রমণের নির্দেশ দেন। ৬৫১ সালে এই জয় সম্পন্ন হয়। পারস্য বিজয় খলিফা উমর ইবনুল খাত্তাবের অন্যতম বড় অর্জন ছিল। তিনি মদিনা থেকে এই অভিযানের সফল দিক নির্দেশনা দিয়েছিলেন যা তার সামরিক ও রাজনৈতিক প্রজ্ঞার পরিচয় বহন করে।
বিশ্বনাথ
বিশ্বনাথ অসমের শোণিতপুর জেলায় অবস্থির একটি নগর। এটি তেজপুর থেকে ৭৫কি:মি ও অসমের রাজধানী গুয়াহাটি থেকে ২৫৫কি:মি: দূরত্বে অবস্থিত। এখানে অবস্থিত বিশ্বনাথ মন্দির বা গুপ্তকাশী বিশ্বনাথ ঘাট পর্য্টকের জন্য আকর্ষণীয় স্থান। বিশ্বনাথ অন্তর্গত মোনাবাড়ি চা-বাগান এশিয়ার সর্ববৃহৎ চা-বাগান। 
বিশ্বনাথের স্থানাঙ্ক হচ্ছে । সাগরপৃষ্ঠ থেকে এর উচ্চতা ৭২মিটার (২৩৬ফুট)। বিশ্বনাথের পূর্বদিকে বরগাং নদী পশ্চিমে ঘিলাধারী নদী উত্তরে অরুণাচল প্রদেশ ও দক্ষিণে ব্রহ্মপুত্র নদী অবস্থিত। 
২০০১ সনের জনগননা অনুযায়ী বিশ্বনাথের জনসংখ্যা হচ্ছে ১৬,৮২৫ জন। যার ৫৩% পুরুষ ও ৪৭% মহিলা। এখানকার সাক্ষরতার হার ৮০% । পুরুষ ও মহিলার সাক্ষরতার হার ক্রমে ৮৫% ও ৭৫%। বিশ্বনাথে ৯% ছয় বৎসরের অনুর্ধর।
উত্তর-পূর্ব ভারতের প্রাচীন তীর্থক্ষেত্র বিখ্যাত শিবমন্দির বিশ্বনাথ থেকেই এই অঞ্চলের নাম বিশ্বনাথ হয়েছে। বিশ্বনাথের প্রাচীনতম নাম ছিল সলা। পরবর্তী সময়ে এই স্থান নদুয়ার নামে পরিচিত ছিল। পুরাণে উল্লেখিত বিশ্বনাথ নাম বিশ্বনাথ তীর্থক্ষেত্রকে বুঝানো অর্থে ব্যবহৃত হত। বিশ্বনাথ শব্দের অর্থ বিশ্বের মালিক।
বিশ্বনাথে অবস্থিত বীণাপাণি নাট্য মন্দির বহুকাল যাবৎ সাংস্কৃতিক ক্ষেত্রে যথেষ্ট অবদান রেখে আসছে। মুর্চ্ছনা বিশ্বনাথের উল্লেখযোগ্য সাংস্কৃতিক অনুষ্ঠান । ১৯৯৭ সনের ২০জুন তারিখে অনুষ্ঠানটির জন্ম হয়। এই অনুষ্ঠানটির মুখ্য উদ্দেশ্য হচ্ছে শিশুদের মানসিক বিকাশ ও যুবক যুবতীদের সাহিত্য ও সাংস্কৃতিক জ্ঞান প্রদান করে সার্বাঙ্গীণ উন্নতি সাধন করা। 
নগরটির কয়েকজন বিখ্যাত ব্যক্তিদের নাম- শশি ফুকন (অসমীয়া আলোচনা পত্রিকা বিস্ময়ের সম্পাদক), মাইনী মহন্ত( অসমীয়া আলোচনা পত্রিকা নন্দিনীর সম্পাদক), প্রমোদ বড়ুয়া, ব্রজেন কলিতা, রিমঝিম বরা, দ্বিজেন মহন্ত( চলচ্চিত্রের সহিত জড়িত), ক্ষীরধর বড়ুয়া, সুমন্ত বড়ুয়া।
জয়মতী (১৯৩৫-এর চলচ্চিত্র)
জয়মতী ১৯৩৫ সনে মুক্তিপ্রাপ্ত প্রথম অসমীয়া ভাষার চলচ্চিত্র। লক্ষ্মীনাথ বেজবরুয়ার সতী জয়মতী নাটককে কেন্দ্র করে জ্যোতিপ্রসাদ আগরওয়ালা এই চলচ্চিত্রটি প্রযোজনা ও পরিচালনা করেন। এই চলচ্চিত্রে জয়মতীর চরিত্রে অভিনয় করেছিলেন আইদেউ সন্দিকৈ। ১৯৩৩ সনে চলচ্চিত্র নির্মাণের কাজ আরম্ভ করা হয় ও ১৯৩৫ সনে মুক্তি দেওয়া হয়। ভোলাগুরি চা-বাগানে অবস্থিত চিত্রবন ষ্টুডিওতে চলচ্চিত্রটির সুটিং করা হয়।
আহোম সাম্রাজ্যের জয়মতী নামক নারীর বাস্তব জীবনের কাহিনী চলচ্চিত্রে প্রস্ফুটিত হয়েছে। আহোম সাম্রাজ্যের নিয়মমতে কোন অংগক্ষত রাজকুমার রাজা হতে পারবেন না। তাই লালুকসোলার পরামর্শে লরা রাজা বা চুলিক্‌ফা রাজ্যের রাজকুমারদের অংগক্ষত করার নির্দেশ দেয়। এই অত্যাচার থেকে রক্ষা পাওয়ার জন্য তুংখুঙীয়া ফৈদের রাজকুমার গদাপানি রাজ্য থেকে পালিয়ে নগা পাহাড়ে আশ্রয় নেয়। গদাপানির সন্ধান না পেয়ে চুলিক্‌ফা গদাপানির পত্নী জয়মতীকে বন্দী করে জেরেঙা পাথার নামক স্থানে অসহ্যকর অত্যাচার করে। কিন্তু অত্যাচার সহ্য করেও জয়মতী তাঁর স্বামীর আত্মগোপন করা স্থানের নাম প্রকাশ করেন নাই। 
ইংল্যান্ড থেকে ফিরে আসার সময় জ্যোতিপ্রসাদ আগরওয়ালা ইউ.অ্যাফ.এ ষ্টুডিও থেকে চলচ্চিত্র নির্মাণের কৌশল আয়ত্ত করেন। ১৯৩৫ সনের ১০ মার্চ তারিখে গুয়াহাটির কুমার ভাস্কর নাট্য মন্দিরে মুক্তি দেওয়া হয়। ছবিটির উদঘাটন করেন সাহিত্যরথী লক্ষ্মীনাথ বেজবরুয়া। চলচ্চিত্রটি দর্শকের জনপ্রিয়তা অর্জনে অক্ষম হয় যার ফলে বানিজ্যিক লোকসান হয়।
সূরা আল-হিজর
সূরা আল হিজর (, বাংলায়: প্রস্তরময় ভূভাগ) মুসলমানদের ধর্মীয় গ্রন্থ কুরআনের পনেরতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৯টি।
এই সূরার ৮০ নং আয়াত থেকে আল হিজর শব্দটি থেকে সূরার নামকরণ হয়েছে।
‎الحجر (আল-হিজর) অর্থ পাথর।
শিরকের কারনে হৃদয় কঠিন হয়ে যায় যা কিনা পাথরের মত শক্ত। আর জাহান্নামকে পূর্ন করা হবে মানুষ আর পাথর দ্বারা যা দিয়ে মূর্তি তৈরী করা হয়। সত্যকে অস্বীকার করার ফলে পাথর হৃদয়ের মানুষের এবং ইবলিসের কি হাল হয়েছিল তা বর্ননা করা হয় এই সূরাতে।
রোসেটা
রোসেটা হল একটি রোবটিক স্পেস প্রোব এবং ইউরোপিয়ান স্পেস এজেন্সি এর প্রস্তুতকারক এবং প্রেরক। এটি এর অবরতরন মডিউল ফিলের সাথে ধূমকেতু 67P/Churyumov–Gerasimenko (67P) নিয়ে বিস্তারিত গবেষণা করে। এটি নভেম্বর ১২ , ২০১৪ তারিখে ধুমকেতুটিতে অবতরন করে এবং সফলভাবে তথ্য আদান-প্রদান করে।
অস্ট্রেলিয়া জাতীয় ক্রিকেট দলের অধিনায়কদের তালিকা
অত্র নিবন্ধটি আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পুরুষ, মহিলা ও যুব অধিনায়কদের তালিকা যারা টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন।
১৮৭৭ সালে অস্ট্রেলিয়া দল প্রথম টেস্ট খেলায় অংশগ্রহণ করে। এরপর ১৯৭১ সালে প্রথমবারের মতো একদিনের আন্তর্জাতিকে অংশগ্রহণ করে। উভয় ক্ষেত্রেই তাদের প্রতিপক্ষ ছিল ইংল্যান্ড দল। দলটি ২০০৫ সালে নিউজিল্যান্ডের বিপক্ষে প্রথম টুয়েন্টি২০ আন্তর্জাতিকে প্রতিদ্বন্দ্বিতা করে। অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার মাধ্যমে আনুষ্ঠানিকভাবে আন্তর্জাতিক খেলা ও সফর আয়োজন করে।
কিন্তু ১৯৭০-এর দশকে ক্যারি প্যাকারের পরিচালনায় বিশ্ব সিরিজ ক্রিকেটে তৎকালীন শীর্ষস্থানীয় ক্রিকেটারগণ চুক্তিবদ্ধ হন ও তাঁরা বিভিন্ন আন্তর্জাতিক দলের বিপক্ষে বেশ কয়েকটি সুপারটেস্টে অংশগ্রহণ করেছেন। তারপর ১৯৮০-এর মধ্যভাগে অস্ট্রেলিয়ার বিদ্রোহী দল দক্ষিণ আফ্রিকা সফর করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ঐ দলগুলোর অধিনায়কদেরকেও তালিকায় অন্তর্ভুক্ত করা হয়েছে।
অস্ট্রেলিয়া দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাঁদের তালিকা নিম্নরূপ। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি।
মন্তব্য:
অস্ট্রেলিয়া দলের পক্ষে যারা কমপক্ষে একটি একদিনের আন্তর্জাতিকে অধিনায়কত্ব করেছেন তাদের তালিকা নিম্নরূপ।
মন্তব্য:
টুয়েন্টি২০ আন্তর্জাতিক ক্রিকেটে অস্ট্রেলিয়ার পক্ষে প্রথম অধিনায়কত্ব করেন রিকি পন্টিং। তার অনুপস্থিতিতে সহঃ অধিনায়ক অ্যাডাম গিলক্রিস্ট মাঝে-মধ্যে এ দায়িত্ব পালন করতেন। ডিসেম্বর, ২০০৭ সালে তরুণদের সুযোগ দিতে রিকি পন্টিং খেলোয়াড়ী জীবন থেকে অবসর নেন। দলে সহঃ অধিনায়ক গিলক্রিস্ট থাকা স্বত্ত্বেও ২৬-বছর বয়সী মাইকেল ক্লার্ককে অধিনায়কের দায়িত্বভার অর্পণ করা হয়। পন্টিং এ প্রসঙ্গে তাকে নিশ্চিতরূপেই প্রথম পছন্দের অধিনায়ক হিসেবে বর্ণনা করেন ও ক্লার্ক তাকে একবার অধিনায়কত্ব থেকে তাকে নামিয়েছিলেন বলে জানান। ২০০৭-০৮ মৌসুমের শেষদিকে গিলক্রিস্ট সকল স্তরের ক্রিকেট থেকে অবসর নিলে ক্লার্ক দলের নিয়মিত সহঃ অধিনায়কের দায়িত্ব পালন করেন। এরপর ক্যামেরন হোয়াইট দলের অধিনায়ক ছিলেন। কিন্তু ২০১১-১২ মৌসুমে ভারতের বিপক্ষে দুই খেলার টুয়েন্টি২০ সিরিজে তার কাছ থেকে জর্জ বেইলিকে অধিনায়ক মনোনীত করা হয়।
পূর্ণদৈর্ঘ্য চলচ্চিত্র
পূর্ণদৈর্ঘ্য চলচ্চিত্র () হলো একটি চলচ্চিত্র, যা দীর্ঘ সময় ধরে চলমান মুখ্য বা স্বতন্ত্র বিষবস্তু প্রদর্শনের মধ্য দিয়ে একটি কার্যক্রম সম্পূর্ণ করতে সক্ষম। এর দৈর্ঘ্য কত হওয়া উচিত সময় এবং স্থান অনুযায়ী তার ভিন্নতা রয়েছে। একাডেমি অফ মোশন পিকচার আর্টস অ্যান্ড সায়েন্সেস, আমেরিকান ফিল্ম ইন্সটিটিউট এবং ব্রিটিশ ফিল্ম ইনস্টিটিউট অনুযায়ী, একটি পূর্ণদৈর্ঘ্য চলচ্চিত্রের দৈর্ঘ্য ৪০ মিনিট বা তার বেশি অন্যদিকে স্ক্রিন অ্যাক্টরস গিল্ড বিবৃতি দেয় ৮০ মিনিট বা তার বেশি।
বেশিরভাগ পূর্ণদৈর্ঘ্য চলচ্চিত্র ৭০ থেকে ২১০ মিনিট দৈর্ঘের হয়ে থাকে। "দ্য করবেট-ফিৎসিমন্স ফাইট" (১৮৯৭, ইউএসএ) প্রথম প্রামাণ্যচিত্র পূর্ণদৈর্ঘ্য চলচ্চিত্র (দৈর্ঘ্য ১০০ মিনিট) হিসাবে বিবেচিত। এবং "দ্য স্টোরি অব দ্য কেলি গ্যাঙ" (১৯০৬, অস্ট্রেলিয়া) প্রথম নাটকীয় পূর্ণদৈর্ঘ্য চলচ্চিত্র (আনুমানিক ৬০ মিনিট) হিসাবে বিবেচিত হয়। প্রথম পূর্ণদৈর্ঘ্য চলচ্চিত্র অভিযোজন ছিল "লেস মিসারেবল" (১৯০৯, ইউএসএ)। অন্যান্য প্রাথমিক পূর্ণদৈর্ঘ্য চলচ্চিত্রের মধ্য অন্তর্ভূক্ত রয়েছে "দ্য ইনফার্নো (L'Inferno)" (১৯১১), "কোয়ু ভাডিস?" (১৯১২), "অলিভার টুইস্ট" (১৯১২), "রিচার্ড ৩" (১৯১২), "ফ্রম দ্য ম্যানেজার টু দ্য ক্রস" (১৯১২) এবং "ক্লিওপেট্রা" (১৯১২)।
একাডেমি অফ মোশন পিকচার আর্টস অ্যান্ড সায়েন্সেস, আমেরিকান ফিল্ম ইন্সটিটিউট এবং ব্রিটিশ ফিল্ম ইনস্টিটিউট পূর্ণদৈর্ঘ্য চলচ্চিত্রকে ২৪০০ সেকেন্ড (বা ৪০ মিনিট) বা তার বেশি দৈর্ঘ্যের চলচ্চিত্রে সঙ্গায়িত করেন।
জাহিদুর রহিম অঞ্জন
জাহিদুর রহিম অঞ্জন একজন বাংলাদেশী চলচ্চিত্র নির্মাতা। তিনি বাংলাদেশ শর্ট ফিল্ম ফোরামের প্রতিষ্ঠাতাকালীন সদস্য। তার পরিচালিত প্রথম চলচ্চিত্র মেঘমল্লার। প্রথম চলচ্চিত্রের জন্যই তিনি শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কারে ভূষিত হন।
অঞ্জন ভারতের পুনে ফিল্ম ইন্সটিটিউটে চলচ্চিত্র বিষয়ে পড়াশুনা করেছেন।
অঞ্জন বাংলাদেশ শর্ট ফিল্ম ফোরামের প্রতিষ্ঠাতা সদস্য। তিন দশেক ধরে তিনি স্বল্পদৈর্ঘ্য চলচ্চিত্র আন্দোলনের সাথে জড়িত। ২০০৪ থেকে ২০০৬ সাল পর্যন্ত তিনি বাংলাদেশ শর্ট ফিল্ম ফোরামের সভাপতির দায়িত্ব পালন করেন।
অঞ্জন ১৯৯০ সালে অ্যান্টন চেকভের গল্প অবলম্বনে স্বল্পদৈর্ঘ্য চলচ্চিত্র "মর্নিং" নির্মাণ করেন। এটি তার পরিচালিত প্রথম স্বল্পদৈর্ঘ্য চলচ্চিত্র। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ২০০৭ সালে বাঙালি চিন্তাবিদ অতীশ দীপঙ্কর এর জীবনী নিয়ে নির্মাণ করেন "শ্রীজ্ঞান অতীশ দীপঙ্কর"।
অঞ্জন ২০১৪ সালে প্রথম পূর্ণদৈর্ঘ্য চলচ্চিত্র নির্মাণ করেন। গল্পকার আখতারুজ্জামান ইলিয়াস রচিত গল্প "রেইনকোট" অবলম্বনে মেঘমল্লার দিয়ে তার পূর্ণদৈর্ঘ্য চলচ্চিত্র পরিচালনায় অভিষেক হয়। ১৯৭১ সালে বাংলাদেশের স্বাধীনতা যুদ্ধ চলাকালীন এক কলেজ শিক্ষক নুরুল হুদার সাথে ঘটে যাওয়া ঘটনা নিয়ে নির্মিত হয়েছে এই চলচ্চিত্রটি। এতে কলেজ শিক্ষক চরিত্রে অভিনয় করেছেন শহীদুজ্জামান সেলিম। চলচ্চিত্রটি ২০১৫ সালের ১৫ সেপ্টেম্বর কানাডার টরন্টো আন্তর্জাতিক চলচ্চিত্র উৎসব-এ 'ডিসকভারি - দি ফিউচার অব ওয়ার্ল্ড সিনেমা' বিভাগে প্রদর্শিত হয়। একই বছর নভেম্বর মাসে ভারতের গোয়ায় অনুষ্ঠিত ৪৬তম ভারত আন্তর্জাতিক চলচ্চিত্র উৎসবে প্রদর্শিত হয়। এছাড়া ২০১৬ সালের আগস্ট মাসে যুক্তরাষ্ট্রের ডালাসে বাংলা চলচ্চিত্র উৎসবে চলচ্চিত্রটি প্রদর্শিত হয়। এই চলচ্চিত্র পরিচালনার মাধ্যমে তিনি ৩৯তম জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে পুরস্কার অর্জন করেন।
জাতীয় চলচ্চিত্র পুরস্কার
আবু নুয়াস
আবু নুয়াস আল হাসান ইবনে হানি আল হাকামি (৭৫৬–৮১৪), আবু নুয়াস বলে পরিচিত (; , "Abū Novās") ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।
রংপুর সিটি কর্পোরেশন
রংপুর সিটি কর্পোরেশন বাংলাদেশের রংপুরের স্থানীয় সরকার সংস্থা। ২০১২ খ্রিস্টাব্দের ২০ ডিসেম্বর তারিখে জাতীয় সংসদে স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে আনুষ্ঠানিকভাবে রংপুর সিটি কর্পোরেশনে উন্নীত করা হয়। সিটি করপোরেশনের আয়তন এখন ২০৩.৬৩ বর্গকিলোমিটার। এই আয়তনের মধ্যে রংপুর সদরের ১০টি, কাউনিয়া সারাই ও পীরগাছার কল্যাণীসহ ১২টি ইউনিয়ন মিলে ১১২টি মৌজাকে অন্তর্ভুক্ত করা হয়। এর মধ্যে ৭টি ইউনিয়ন পূর্ণাঙ্গ ও ৫টি আংশিক রয়েছে। তবে ক্যান্টনমেন্টকে সিটি করপোরেশনের আওতার বাইরে।
১৮৬৯ খৃস্টাব্দের ১ মে ৫০.৫৬ বর্গকিলোমিটারের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার। ১৮৮২ খৃস্টাব্দে ডিমলার জমিদার রাজা জানকী বল্লভ সেন রংপুর পৌরসভার চেয়ারম্যান ছিলেন। এছাড়াও অ্যাডভোকেট মাহাতাব উদ্দিন খান, মোহাম্মদ আফজাল, মুক্তিযোদ্ধা অপিল উদ্দিন আহমেদ, সাবেক এমপি শরফুদ্দিন আহমেদ ঝন্টু, কাজী মো. জুননুন পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক।
১৮৯২ সালে জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০ দশমিক ৫৬ বর্গকিলোমিটারে সম্প্রসারিত করা হয়েছিল।
রংপুর সিটি কর্পোরেশনের ৪ লেনের রাস্তার কাজ হয় রংপুরের প্রবেশদ্বার মডার্নমোড় থেকে মেডিকেল মোড় পর্যন্ত মহাসড়ক এবং সাথে সাথে মেইন শহরের রাস্তাকেও ৪ লেনে উন্নীত করেন শরফুদ্দীন আহমেদ ঝন্টু।
অপর্ণা ঘোষ
অপর্ণা ঘোষ বাংলাদেশী টেলিভিশন ও চলচ্চিত্র অভিনেত্রী এবং মডেল। মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" (২০০৯) চলচ্চিত্রে অভিনয়ের মধ্য দিয়ে তিনি পরিচিতি লাভ করেন। বেশকিছু টেলিভিশন ধারাবাহিক এবং খণ্ড নাটকে অভিনয়ের পাশাপাশি চলচ্চিত্রেও অভিনয় করেন। তার অভিনীত চলচ্চিত্রগুলো হল "মৃত্তিকা মায়া" (২০১৩), "মেঘমল্লার" (২০১৪), "সুতপার ঠিকানা" (২০১৫), "দর্পণ বিসর্জন" (২০১৬), ও "ভুবন মাঝি" (২০১৭)।
তিনি ২০০৬ সালে লাক্স-চ্যানেল আই সুপারস্টার প্রতিযোগিতায় সেরা পাঁচের একজন নির্বাচিত হন। ২০১৩ সালে "মৃত্তিকা মায়া" চলচ্চিত্রের জন্য শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার অর্জন করেন।
অপর্ণা ঘোষ তার ছেলেবেলা কাটান বাংলাদেশের চট্টগ্রামে। তার বাবা অলোক ঘোষ একজন মঞ্চ অভিনেতা ছিলেন।
অপর্ণা শুরুতে মঞ্চে অভিনয় করতেন। বাবার অভিনয়ে অকৃষ্ট হয়ে ২০০৪ সালের দিকে "নান্দকিার" নামে চট্টগ্রামের একটি স্থানীয় থিয়েটার দলে মঞ্চকর্মী হিসাবে যোগ দেন তিনি। এরপর মঞ্চে উইলিয়াম শেকসপিয়র রচিত "ওথেলো", "দ্য মার্চেন্ট অব ভেনিস", "পাপপূর্ণ" সহ বেশকয়েকটি মঞ্চ নাটকে অভিনয় করেছেন।
পরবর্তীকালে "তবুও ভালোবাসি" নাটকে অভিনয়ের মধ্য দিয়ে ছোট পর্দায় অভিনয় শুরু করেন। ২০০৯ সালে মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" চলচ্চিত্রের মাধ্যমে তার বর্ড় পর্দায় অভিষেক ঘটে। তিনি গাজী রাকায়েত পরিচালিত "মৃত্তিকা মায়া" (২০১৩), জাহিদুর রহিম অঞ্জন পরিচালিত "মেঘমল্লার" (২০১৪), প্রসূন রহমান পরিচালিত "সুতপার ঠিকানা" (২০১৫) চলচ্চিত্রে অভিনয় করেছেন। ২০১৬ সালে কাজ করেছেন পল্লিকবি জসীমউদ্দীনের "আয়না" ছোটগল্প অবলম্বনে নির্মিত "দর্পণ বিসর্জন" টেলিছবিতে। বাংলাদেশের স্বাধীনতা যুদ্ধের উপর ভিত্তি করে নির্মিতব্য চলচ্চিত্র "ভুবন মাঝি" চলচ্চিত্রে কাজ করেন। ফাখরুল আরেফিন খান পরিচালিত চলচ্চিত্রটি ২০১৭ সালে মুক্তি পায়। এছাড়াও বিভিন্ন টেলিভিশন বিঞ্জাপনে মডেল হিসেবে কাজ করেছেন অপর্ণা।
অপর্ণা বসুন্ধরা কর্পোরেট, প্রাণ সস, অটবি, নিডো, প্যরাসুট নারিকেল তেল, হোয়াইট প্লাস টুথপেস্ট ইত্যাদি বাণিজ্যিক পণ্যের টেলিভিষণ বিঞ্জাপনচিত্রে মডেল হিসেবে কাজ করেছেন।
হাতিদন্তী বাঁক
হাতিদন্তী বাঁক (), (দ্বিপদ নামকরণ: Buckinghamia celsissima), হচ্ছে প্রোটিসি পরিবারের একটি উদ্ভিদ। এরা অস্ট্রেলিয়ার পূর্ব উপকূলবর্তী একটি বৃক্ষ। সাধারণত গ্রীষ্ম ও হেমন্তকালে এদের দুইবার ফুল আসে। ফুলটি ঝুলন্ত হাতির দাঁতের ঝালরের মতো নিম্নমুখী হয়ে ঝুলে থাকে। এই বৃক্ষটি খুব শীত সইতে পারে না এবং অতিরিক্ত শৈত্য প্রবাহে এর মুকুল বিনষ্ট হয়। এদের ফল অনেকটা দেখতে পেস্তা বাদামের মতো দেখতে। এদের বংশবৃদ্ধি অঙ্গজভাবে কলমের মাধ্যমে হয়, আবার বীজ থেকেও হয়ে থাকে।
সাদা মটমটিয়া
সাদা মটমটিয়া (দ্বিপদ নাম:Lippia alba) হচ্ছে ভারবেনাসি পরিবারের একটি ছোট ঝোপাল উদ্ভিদ। এদেরকে আলংকারিক উদ্ভিদ হিসেবে এদের সুঘ্রাণযুক্ত পাপড়ি এবং সুন্দর ফুলের জন্য চাষ করা হয়।
মাগদা গুজমান
মারিয়া মাগদালেনা গুজমান গারজা (১৬ মে ১৯৩১– ১২ মার্চ ২০১৫), খুব পরিচিত মাগদা গুজমান হিসেবে,হলেন একজন মেক্সিকান চলচ্চিত্র এবং টেলিভিশন অভিনেত্রী।তিনি অ্যামোর ব্রাভিওতে রেপুগিও চাভেজের অভিনয় করেছেন।তিনি সেটির জন্য বেশি পরিচিত।৮৩ বছর বয়সে গুজমান হার্ট এ্যাটাকে মেক্সিকোর মেক্সিকো সিটিতে মৃত্যু বরণ করেন।
হল প্রভাব
কোনো তড়িৎবাহী পরিবাহীকে চৌম্বকক্ষেত্রে স্থাপন করলে তড়িৎপ্রবাহ ও চৌম্বকক্ষেত্র উভয়ের সমকোণে একটি বিভব পার্থক্য সৃষ্টি হয়। এই ঘটনাকে হল ক্রিয়া বলে।
হল প্রভাবের বৈশিষ্ট্য হল বায়ু বা শূন্যস্থানে গতিশীল আধান যেমন বল অনুভব করে, কোনো পরিবাহীতে আধানের গতির কারণে ও আধানগুলোর উপর সেরুপ বল প্রযুক্ত হয়। ফলে তড়িৎবাহী কোনো পরিবাহীতে চৌম্বকক্ষেত্র প্রয়োগ করলে গতিশীল আধানগুলো তাদের উপর প্রযুক্ত বলের কারণে স্বাভাবিক গতিপথ হতে বিচ্যুত হয়ে পরিবাহীর এক প্রান্তের দিকে চলে যায়। অন্যপ্রান্তে বিপরীত আধানের আধিক্য ঘটে। ফলে দুই প্রান্তের মধ্যে একটি বিভব পার্থক্য সৃষ্টি হয়। হল প্রভাবের সাহায্যে আধান বাহকের প্রকৃতি, ঘনত্ব, এবং প্রযুক্ত চৌম্বকক্ষেত্রের মান নির্ণয় করা যায়।
ডেভিড অ্যালেন
ক্রিস্টোফার ডেভিড অ্যালেন (১৩ জানুয়ারি,১৯৩৮ – ১৩ মার্চ,২০১৪), পরিচিত ডেভিড অ্যালেন হিসেবে, মাঝেমাঝে ডিভিড অ্যালিন হিসেবে, অস্ট্রেলীয় কবি, গিটারবাদক, গায়ক, সুরকার শিল্পী। তিনি প্যাসেডেলিক রক দল এবং গং ব্যান্ডের সহ প্রতিষ্ঠাতা।
৭৭বছর বয়সে তিনি সিডনিতে তার নিজ বাড়িতে গলার ক্যান্সারে ইন্তেকাল করেন।
আদিত্য রয় কাপুর
আদিত্য রয় কাপুর ১৬ নভেম্বর ১৯৮৫ সালে মুম্বাই শহরে জন্মগ্রহণ করেন। আদিত্য রয় কাপুর হিন্দি সিনেমার অন্যতম একজন জনপ্রিয় অভিনেতা। তিনি প্রথমে তার ক্যারিয়ার একজন ভিজে হিসেবে শুরু করেন। তিনি প্রথমে লন্ডন ড্রিমস এ একজন গিটারিস্ট হিসেবে অভিনয় করেন। এরপর আদিত্য রয় কাপুর অ্যাকশন রিপ্লাই নামক চলচ্চিত্রে অভিনয় করেন। এরপর গুজারিশ সিনেমায়ও তিনি অভিনয় করেন। কিন্তু সিনেমাগুলো বাণিজ্যিকভাবে সাফল্য অর্জন করতে পারেনি। এরপর তিনি আশিকি ২ সিনেমায় কেন্দ্রীয় চরিত্রে অভিনয় করেন এবং এই রোম্যান্টিক সিনেমাটি সাফল্য লাভ করে। তারপর আদিত্য রয় কাপুর অভিনীত রোম্যান্টিক - কমেডি সিনেমা ইয়ে জওয়ানী হ্যায় দিওয়ানী বাণিজ্যিকভাবে প্রচুর সাফল্য লাভ করে।
সাবিনা খাতুন (ফুটবলার)
সাবিনা খাতুন (জন্ম: ২৫ অক্টোবর, ১৯৯৩, সাতক্ষীরা, বাংলাদেশ) বাংলাদেশের জাতীয় ফুটবল দলের সহঅধিনায়ক ও ফুটবল খেলোয়াড়।
১৯৯৩ সালে বাংলাদেশ সাতক্ষীরা জেলায় জন্মগ্রহণ করেন। তার পিতা মো: সৈয়দ গাজী ও মা মমতাজ বেগম। সাবনিা তাদের চতুর্থ সন্তান। ২০০৯ সেোল অস্টম শ্রেণীতে পড়ার সময় থেকে ফুটবলের সাথে সাবিনার সম্পর্ক। সাতক্ষীরা জেলা ফুটবল কোচ আকবরের মাধ্যমেই ফুটবলের হাতেখড়ি। স্কুল পর্যায়ে, আন্তঃস্কুল ও আন্তঃজেলা পর্যায়েও। সেখানে ভাল খেলার সুবাদে ডাক পেয়ে যান জাতীয় দলে।
২০০৯ সালে জাতীয় দলে সাবিনা অভিষেক ঘটে। প্রায় চার বছর ধরে জাতীয় দলের সহ অধিনায়কের দায়িত্ব পালন করে আসছেন।
২. ‘বেঙ্গল মেসি কন্যা’ খ্যাত ফুটবলার সাবিনা খাতুন https://bangla.jagoroniya.com/sports/17229/
মার্টিন শোয়ার্জশিল্ড
মার্টিন শোয়ার্জশিল্ড ছিলেন জার্মান বংশভুত মার্কিন জ্যোতির্বিদ। তিনি ছিলেন বিখ্যাত জার্মান পদার্থবিদ কার্ল শোয়ার্জশিল্ড এর ছেলে এবং সুইস জ্যোতির্বিদ রবার্ট এমডেন এর ভ্রাতুষ্পুত্র।
মার্টিন শোয়ার্জশিল্ড জার্মানির পটসডামের বিশিষ্ট ইহুদী পরিবারে জন্মগ্রহন করেন। তার বাবার ইচ্ছা এবং সঙ্গতিপূর্ণ অনুরোধে ১৯১৬ সালে তিনি পরিবারসহ গটিনজেনে চলে যান । তিনি গটিজেন ইউনিভার্সিটিতে পড়াশুনা করেছিনে এবং সেখানেই ডক্টরাল পড়াশোনা শেষ করেন। ১৯৩৬ সালে তিনি নরওয়ের উদ্দেশ্যে জার্মানি ত্যাগ করেন এবং পরবর্তীতে যুক্তরাষ্টে যান এবং সেখানে মার্কিন সেনা গোয়েন্দার দায়িত্ব পালন করেন। যুদ্ধকালীন সেবা প্রদানের কারনে তাকে মেধাবী সেনা এবং ব্রোঞ্জ তারকা পদক দেওয়া হয়। যুক্তরাষ্টে ফেরার পর তিনি তার সহকর্মী জ্যোতির্বিজ্ঞানী বারবারা চেরিকে বিয়ে করেন।